JY LEES NOU Volg dié 7 wenke vir 'n gelukkiger, stresvrye jy
Het jy geweet dat jou liggaam natuurlike goedvoel-chemikalieë het? Serotonien is 'n breinoordragstof wat jou kalm en gelukkig laat voel. Breinoordragstowwe is die chemiese boodskappers wat inligting van een senuweesel na die volgende vervoer.
Jou serotonienvlakke kry 'n hupstoot wanneer jy sekere goed doen, soos om te oefen, lekker kos te eet en te slaap.
Hier's 'n paar maniere waarop jy jou serotonienvlakke kan verhoog:
1. Oefen om goed te voel
Jy benodig net 15 minute se oefening per dag om jou serotonienvlakke 'n hupstoot te gee. Oefening help nie net met gewigbeheer nie, maar ook om hartkwale te voorkom en stresvlakke te verlaag. Deur te oefen gaan jy nie net beter lyk nie, maar ook beter voel.
2. Eet jouself gelukkig
Jy ken daai warm en gelukkige gevoel nadat jy smaaklike hoendersop geëet het. Sekere kosse beïnvloed jou brein se chemie. Triptofaan, 'n aminosuur in melk, hoender, vis, kaas en eiers, gee jou serotonienvlakke 'n hupstoot. Maak seker dat jy elke dag een van hierdie kossoorte eet om gelukkiger te voel.
3. 'n Lekker nagrus
As jy sleg voel, is jou eerste instink gewoonlik om te gaan lê en die duvet oor jou kop te trek. Onthou egter dat kwaliteit belangriker is as kwantiteit – dit help nie jy slaap vir ure aaneen met 'n brein wat nog nie afgeskakel is nie. Maak jou slaapkamer 'n plek waar jy 'n goeie nagrus kan kry. Jy kan ook soos die Spanjaarde maak en smiddae 'n siësta van 20 minute neem.
4. Kry 'n bietjie son
Sonlig stimuleer die produksie van serotonien. Dit verbeter dus jou bui, help om depressie te voorkom, laat jou beter slaap en kan jou selfs help om gouer van reisroes te herstel. Jy hoef wel nie ure onder skadelike UV-strale te lê en sonbak nie. Sit naweke in die oggendson as jy kans kry of gaan stap buite.
5. Stadig met boeretroos
Suiker, alkohol en kafeïen gee jou serotonienvlakke 'n vinnige hupstoot. Wanneer jy egter te veel van hierdie stowwe inneem, word jou liggaam afhanklik daarvan om goed te voel en die breinoordragstowwe raak oneffektief. Hou dus matigheid voor oë om die chemikalieë agter jou oë aan die gang te hou!
6. Masserings is belangrik
Jy weet hoe lekker dit is om 'n rugmassering of drukkie te kry. Onlangse navorsing deur die Universiteit van Miami se mediese skool wys dat 'n massering jou serotonienvlakke met 28% kan laat verhoog en kortisol (die streshormoon) met 21% laat verlaag. As ons maar net die dokter kon oortuig om vir ons 'n voorskrif vir 'n spa-behandeling te gee!
7. Wanneer "goedvoel-wenke" nie werk nie
Depressie is 'n geestesiekte wat nie eenvoudig deur hierdie wenke genees kan word nie. Die wenke sal jou beslis help om deur moeilike tye te kom en 'n meer gebalanseerde lewe te lei, maar soms het jy ekstra hulp nodig. As jy nie voorskrifmedisyne wil gebruik nie, is daar 'n gesonde en natuurlike alternatief soos SOLAL 5-HT1™.
Wat is SOLAL 5-HT1™?
SOLAL 5-HT1™ bevat 'n gekonsentreerde hoeveelheid sceletium. Sceletium is 'n aktiewe bestanddeel wat uit die inheemse kannaplant verkry word. Dit help jou brein om ensieme te blok wat serotonienvlakke verlaag, en help sodoende om neerslagtigheid te takel. Dit is veilig en nie-verslawend.